recursal/SuperWikiNEXT-32B huggingface dataset:
**Paldiski kreis** (saksa keeles *Der Baltischport(i)sche Kreis*, vene keeles *Балтийский порт; Балтийско-Портский уезд*) oli Tallinna asehalduskonna haldusüksus Põhja-Eestis aastatel 1783–1796.

Paldiski kreis moodustati Harjumaa jagamisel kaheks kreisiks – üks keskusega Paldiskis ja teine keskusega Tallinnas – ning kahe Läänemaa kihelkonna lisamisega.

Kreis piirnes läänes Haapsalu kreisi, idas Tallinna kreisi ja lõunas Riia asehaldurkonna Pärnu kreisiga.

Paldiski kreisi haldusjaotus
----------------------------

* Risti kihelkond
* Harju-Madise kihelkond
* Nissi kihelkond
* Keila kihelkond
* Hageri kihelkond
* Kullamaa kihelkond
* Märjamaa kihelkond

Pärast asehaldurkondade likvideerimist 1796. aastal taastati endine ühine Harju kreis.

* Venemaa keisririigi Liivimaa kubermangVenemaa keisririigi Liivimaa kubermang
* Paldiski kreis, Johann Christoph Brotze kogustPaldiski kreis, Johann Christoph Brotze kogust
* Tallinna ja Riia asehaldurkonnad, O. F. von Pistohlkorsi kaart 1783Tallinna ja Riia asehaldurkonnad, O. F. von Pistohlkorsi kaart 1783
* Tallinna asehalduskonna  kreisid, Venemaa keisririigi Väike atlas (1792)Tallinna asehalduskonna kreisid, Venemaa keisririigi Väike atlas (1792)

Tallinna asehaldurkond

Keskus: Tallinn  

**Kreisid**: Haapsalu kreis-Lääne kreis |Paldiski kreis | Tallinna kreis-Harju kreis | Paide kreis-Järva kreis | Rakvere kreis-Viru kreis
Muul
Mära ja muulavarss
**Muul** (*Equus asinus × caballus; Equus mulus*) on emase hobuse (-mära) ja isase eesli (-täku) järglane. 

Hobune ja eesel on erineva kromosoomide arvuga liigid. Eeslitel on 62 kromosoomi, hobustel 64. Muulal on 63 kromosoomi.

Muula tuleks eristada hobueeslist, mis on eeslimära ja hobusetäku ristand. Siiski nimetatakse kõnekeeles muulaks igasugust hobuse ja eesli värda.

Muulad on reeglina suguvõimetud. Sellepärast on nende saamiseks vaja alaliselt pidada hobust ja eeslit. Siiski on läbi aegade teada mitukümmend juhtumit, kus emane muul on poeginud. Isased muulad ruunatakse sageli, et muuta nad rahulikumaks ja vähem tujukateks veoloomadeks. 

Muul ei häälitse täpselt hobuse ega eesli moodi. Üldiselt sarnaneb tema hääl pigem eesli omaga, aga ta võib ka hobuse moodi hirnuda. Sageli juhtub, et tema häälitsus algab hobuse hirnumise moodi, aga lõpeb eesli ii-aaga. Mõnikord muulad niutsuvad.

Muula eelised seisnevad selles, et ta on sama vähenõudlik kui eesel, aga tubli hobuse jõuga. Tänapäeval kasutatakse Pakistani armees muulasid, kes vastavalt määrustikule peavad olema võimelised kandma 72 kg raskust koormat ilma puhkamata 26 km. Üldreeglina suudab muul kanda 20% oma kehamassist "surnud koormat", aga hobune 30% oma massist "elusat koormat", näiteks ratsanikku. Kuid muul on hobusest vastupidavam ja vajab vähem toitu kui sama suur hobune. Muul on suure koorma kandmisel kannatlikum kui hobune, tema nahk on kõvem ja vähem tundlik, mistõttu muul talub paremini vihma ja päikesepaistet. Nende kabjad on tugevamad kui hobustel ning nad on vastupidavamad haigustele ja putukatele. Savisel pinnasel on muulad ka künniloomadena paremad kui hobused.

Muul oli tuntud juba Homerose ajal. Minevikus oli muulakasvatus eriti heal järjel Prantsusmaal, Kreekas, Itaalias, Ees-Aasias ja Lõuna-Ameerikas, kus neid kasvatati miljoneid.

2003. aastal oli maailmas kõige rohkem muulasid Hiinas (4 194 000). Järgnesid Mehhiko ja Brasiilia, neljandal-viiendal kohal olid Colombia ja Maroko, kuuendal-seitsmendal Peruu ja India, kaheksandal Etioopia.

Viited
------

1. 1 2 3 4 5  "Loomade elu", 7. kd. lk. 314
2. ↑  Aamer Ahmed Khan. Beasts ease burden of quake victims. BBC News, 19. oktoober 2005. Vaadatud 18. augustil 2011

|  |  |
| --- | --- |
|  | Pildid, videod ja helifailid Commonsis: **Muul (loom)** |

|  |  |
| --- | --- |
|  | Vikisõnastiku artikkel: **Muul (loom)** |
500-rublane (2016. aastast)
100 000-rublane (2000. aastast)
**Valgevene rubla** (ISO-4217 kood **BYN**; 2000–2016 **BYR**) on Valgevene rahaühik. Rubla jaguneb 100 kopikaks. 2000–2016 kopikad kasutusel ei olnud.

Valgevene rubla lühend on Br.

Valgevene rubla ei ole seotud ühegi teise rahaühikuga.

Käibel on pangatähed väärtusega 5, 10, 20, 50, 100, 200 ja 500 rubla.

2016. aastani olid käibel pangatähed väärtusega 100, 500, 1000, 5000, 10 000, 20 000, 50 000 100 000 ja 200 000 rubla.

2010. aasta lõpus algas valuutakriis, kui levisid kuulujutud, et riik on pankroti äärel. Mustal turul kerkis USA dollari kurss 6500 rublani. 24. mail 2011 devalveeris keskpank rubla 56%. 26. mail 2011 lubas keskpank kasutada ka välisvaluutasid.

14. septembril lasi keskpank rubla kursi vabaks. Ametlik kurss oli 5347 rubla dollari eest ning kursi ujumise esimesel päeval langes see 38%. Uus ametlik kurss oli 8680 rubla dollari eest. Ühe ööpäevaga langes Valgevene keskmine palk 135 dollari ehk 101 euro võrra.

1. juulil 2016 lasti käibele uued rahatähed, mis vahetati vanade rublade vastu kursiga 1 = 10000. Käibesse lasti ka 2009. aastal vermitud mündid.

Viited
------

1. ↑  Valgevene rubla kukkus täna 38%, ERR uudised, 14. september 2011
2. ↑  Kopikad on tagasi: Valgevene raius valuutalt neli nulli maha, 10. juuli 2016, Ärileht
3. ↑  "Arhiivikoopia". Originaali arhiivikoopia seisuga 9. september 2016. Vaadatud 13. septembril 2016.`{{netiviide}}`: CS1 hooldus: arhiivikoopia kasutusel pealkirjana (link)

Välislingid
-----------

* Rubla kursid Valgevene Keskpanga kodulehel
**Toyota Avensis** oli Toyota kesk/suurema klassi sedaan, luukpära ja universaal. Seda toodeti kolm põlvkonda aastatel 1997–2018. Tegu oli Euroopa turu jaoks toodetud Toyota Carina E järeltulijaga. Toyota Avensist toodeti Suurbritannias Derbyshire'i Toyota tehases. 

Seitsmekohaline mahtuniversaal **Avensis Verso** kasutas erinevat platvormi ning neid autosid toodeti Jaapanis.

1. põlvkond (T220)
------------------

Tootmisaastad 1997–2002. Esimese põlvkonna Avensis oli kõrgelt hinnatud kui kvaliteetselt ehitatud ja vastupidav auto. 

Esimese mudeliuuenduse sai Avensis 2000. aastal, mille käigus muutus muudeti esi- ja tagatulesid ning ka mootorivalikut. Saadaval oli sedaan, 5-ukseline luukpära ja universaalkere.

* 1. põlvkond1. põlvkond
* 1. põlvkond Combi facelift1. põlvkond Combi facelift

### Avensis Verso

2001. aastal esitleti 7-kohalist mahtuniversaali **Avensis Verso**.

* Avensis Verso (2002)Avensis Verso (2002)
* Avensis Verso (2003)Avensis Verso (2003)

2. põlvkond (T250)
------------------

Tootmisaastad 2003–2009 ning sarnaselt esimesele põlvkonnale, oli saadaval kolm erinevat keretüüpi.

Mudeliuuendus tehti 2006. aastal, mille käigus muudeti iluvõre disaini, salongi materjale ning kõige olulisem uuendus oli uus 92 kW D-4D 2,0-liitrine diiselmootor.

* 2. põlvkond2. põlvkond
* 2. põlvkond Combi facelift2. põlvkond Combi facelift

3. põlvkond (T270)
------------------

Tootmisaastad 2009–2018 ning keretüüpidest olid nüüd saadaval ainult sedaan ja universaal. 

Esimene mudeliuuendus tehti Avensisele 2012. aastal kui muudeti esimest iluvõre ja tagatulesid. 

Teine mudeliuuendus 2015. aastal oli mahukam ning sisaldas uusi esi- ja tagatulesid, uut uhkema olekuga salongi, *Toyota Safety Sense* juhiabisüsteeme ning 2,0-liitrine diiselmootor vahetati välja 1,6-liitrise diisli vastu, mis oli BMW poolt välja arendatud ja Toyota poolt kohandatud mootor. 

Avensise asendajaks sai taas Euroopa turule müügile toodud Toyota Camry. 

* 3. põlvkond3. põlvkond
* 
* Toyota Avensis facelift (2017. aasta)Toyota Avensis facelift (2017. aasta)
* Avensis 2017 faceliftAvensis 2017 facelift

Välislingid
-----------

 Toyota Avensis – pildid, videod ja helifailid Wikimedia Commonsis
*Siin on loetletud veterinaaria mõisteid.* 



---

**# A B C D E F G H I J K L M N O P Q R S Š Z Ž T U V W Õ Ä Ö Ü X Y**

---

A
-

aafrika malleus - 
abstsess – 
adenoviirused –
agoonia – 
amüloidoos – 
anaplaasia – 
aneemia – 
anisotsütoos – 
antikehad – 
autosomaalne dominantne polütsüstneer (kassidel)

B
-

botulism

C
-

Calo-Pet

D
-

demodikoos - dermatoloogia – diabeet – diagnoos - diagnostika - düsplaasia - düstroofiad

E
-

eksudaat -
elektrilöök - 
elektrokardiograafia – 
emaskulaator - 
empüeem – 
endometriit – 
eosinofiilne dermatiit ja turse –
erlihhioos - 
erüsipeloid – 
erütropoees – 
etioloogia - 
etüleenglükool

F
-

fistul - flegmoon – follikuliit – furunkul

G
-

Gamavit - glomerulaarhaigused

H
-

haavand –
haavandiline pododermatiit - 
haigus – 
heaoluveterinaaria - 
hemoperitoneum – 
hemotooraks – 
hoburaudneer –
holistiline veterinaarmeditsiin – 
hüaliintilgaline düstroofia –
hüdromeetra - 
hüperkaleemia – 
hüpertensioon

I
-

ihtüopatoloogia -
immuunsus – 
immuunsüsteem – 
immuunvahendatud hemolüütiline aneemia – 
infarkt - 
inhalatsioon – 
insuliin – 
isheemia

J
-

K
-

kaaliumhüdroksiid – 
kandidoos -
karbunkul – 
kasside alumiste kuseteede haigus -
kasside diabeet -
kasside leukeemiaviirus - 
kasside nakkuslik peritoniit -
kastratsioon - 
ketoatsidoos – 
ketonuuria – 
ketoos – 
kirurgia –
koerte glaukoom -
kolli silmaanomaalia - 
krooniline pindmine keratiit

L
-

lahkamine - laminiit - LD50 - loomakliinik

M
-

maohaavandid hobusel -
maropitant - 
marutaud - 
megaösofagus – 
membranoproliferatiivne glomerulonefriit – 
mesilaste haigused - 
metaplaasia –
mikroobikandlus – 
mukomeetra – 
mäda – 
mädaemakas – 
mädaemakas koeral

N
-

naaritsate aleuudi haigus - 
neeruamüloidoos – 
neeru aplaasia – 
neeru hüpoplaasia – 
nefrootiline sündroom – 
nekroos

O
-

orf-viirusnakkus - ovariohüsterektoomia

P
-

paranefriit –
parasitoloogia -
peritoniit - 
piroplasmoos - 
poikilotsütoos - 
polüdipsia - 
polütsüteemia - 
preventiivne veterinaaria - 
proliferatiivne glomerulonefriit –
proteinuuria –
puhas punalibleaplaasia – puusaliigese düsplaasia koertel - 
põie-lootekusejuha sopis – 
põletik - põlvekedra paigaltnihkumine koertel

Q
-

R
-

ravi - ravim

S
-

sarkoptoos – 
sarvdüstroofia –
sigade Aafrika katk - 
sobivustest – 
suu- ja sõrataud – 
söögitoru – 
söögitoruahend –
söögitorulahi - 
sümptom - 
süüdiklest

Z
-

zooantroponoos - zoonoos

T
-

trihhinelloos -
trombotsütopeenia sündroomiga tõsine palavik - 
tümoom – 
tüümus – 
tüümuse hüpoplaasia

U
-

udarapõletik - ussiviin

V
-

vagellest – 
vakuoolne düstroofia – 
veiste katk – 
veiste libediku paigaltnihkumine -
veregrupid koeral –
verirind -
veterinaarne hambaravi - 
virulentsusfaktor - 
vivisektsioon -
vähikatk

Ü
-

üldpatoloogia
**Than Shwe** (sündinud 2. veebruaril 1933 Myanmaris Kyaukses) on Myanmari sõjaväelane ja poliitik. Ta oli Myanmari riigipea 23. aprillist 1992 kuni 30. märtsini 2011. 

Than Shwe alustas tööelu Birma postiteenistuses. 20-aastaselt astus ta sõjaväeteenistusse. Seal teenis ta mitu aastat psühholoogilise sõja osakonnas, võideldes kareeni mässajate vastu. 1960 sai ta kapteni auastme. 

Pärast sõjaväelist riigipööret 1962, mis kukutas peaminister U Nu, jätkus Than Shwe tõus ametiredelil. Ta sai 1972 kolonelleitnandiks, 1978 koloneliks, 1983 Edela sõjaväeringkonna komandöriks, 1985 kindralstaabi ülema abiks, brigaadikindraliks ja kaitseministri asetäitjaks ning 1986 kindralmajoriks. Ta sai ka valitseva partei kesktäitevkomitee liikmeks. 

Kui 1988. aasta veriste protestidemonstratsioonide järel loodi Riiklik Seaduslikkuse ja Korra Taastamise Nõukogu, määrati Than Shwe selle 21 liikme hulka. Temast sai tollase riigijuhi kindral Saw Maungi parem käsi. 23. aprillil 1992 astus Saw Maung ootamatult tagasi, viidates tervislikele põhjustele, ja Than Shwe sai tema asemel tolle nõukogu esimeheks, riigipeaks, kaitsesekretäriks ja relvajõudude ülemjuhatajaks. 

Algul paistis, et Than Shwe on oma eelkäijast liberaalsem, sest ta vabastas poliitvange ning hakkas lõdvendama kitsendusi demokraatia eestvõitlejale Aung San Suu Kyile, kes oli pärast 1990. aasta tühistatud valimise pandud koduaresti. Ta nimetas Birma ümber Myanmariks ning käskis 1993. aastal kirjutada uue põhiseaduse. Than Shwe lõdvendas pisut riigi kontrolli majanduse üle ning toetas häälekalt Myanmari osalemist ASEAN-is. Samuti korraldas ta suure korruptsioonivastase rünnaku, mille tulemusena 1997. aastal pidid lahkuma mitmed ministrid. Kuigi teda on sageli peetud kriitikat mittetaluvaks, lubas ta esimest korda üle paljude aastate külastada Myanmari Punase Risti Rahvusvahelisel Komiteel ja organisatsioonil *Amnesty International*. 


|  |  |  |
| --- | --- | --- |
| Eelnev**Saw Maung** | **Myanmari riigipea**1992–2011 | Järgnev**Thein Sein** |
Tsüklohekseeni struktuurivalemid
**Tsüklohekseen** (ka **tetrahüdrobensool**; keemiline valem C6H10) on tsükloalkeenide klassi kuuluv orgaaniline ühend.

Tsüklohekseen on normaaltingimustes värvitu terava lõhnaga vedelik. Selle tihedus on 0,8110 g/cm³, sulamistemperatuur −103,8 °C, keemistemperatuur 82,98 ºC, vees lahustub 250 g/l. Küllastunud auru rõhk on temperatuuril +20 °C 8,93 kPa ja temperatuuril +25 °C 11,9 kPa. Leektemperatuur on −12 °C ja isesüttimistemperatuur +244 °C. Molaarmass on 82,143 g/mol. Ta ei ole väga stabiilne, sest pikaajalisel hoidmisel valguse ja õhu käes moodustab ta peroksiide. Kriitiline temperatuur on +287,2 °C (560,4 K).

Keemilises mõttes reageerib ta kaksiksideme osavõtul nagu alkeenid. 

Tsüklohekseeni kasutatakse keemiatööstuses mitmete protsesside lähteainena.

Tsüklohekseeni võib saada tsükloheksanooli happelisel dehüdrateerimisel. Tekkiv tsüklohekseen eraldatakse destilleerimise abil. Reaktsiooni katalüsaatoriks on hape, näiteks fosforhape. See on tüüpiline tudengite praktikumi töö:
**Paldiski Püha Suurmärter Panteleimoni kogudus** on Moskva Patriarhaadi Eesti Õigeusu Kiriku koosseisu kuuluv õigeusu kogudus Paldiski linnas. Kogudus asutati 2001. aastal ja registreeriti 2002. aastal.

Kuigi õigeusu ajalugu Paldiskis ulatub tagasi aastasse 1721, ei olnud linnas alates pärast selle ülevõtmist Punaarmee poolt 1939. aastal tegutsevat õigeusu kogudust. Kui 1996. aastal taastati Eesti Apostlik-Õigeusu Kiriku Paldiski Püha Georgi kogudus, siis valdav osa linna venekeelsetest õigeusulistest selle kogudusega ühineda ei soovinud. Nad asutasid 26. märtsil 2001 uue koguduse, mis registreeriti 2002. aastal. Praeguse põhikirja alusel tegutseb kogudus alates 2004. aastast.

Kogudus kasutas aastatel 2003–2015 kirikuna 2002. aastal Paldiski linna poolt kingitud endist linnamuuseumi hoonet, mis ehitati 2003. aastal ümber Paldiski Suurmärter Panteleimoni kirikuks.

2015. aastal valmis Paldiski Radoneži Vaga Sergi kirik.

Kogudust on teeninud järgmised vaimulikud:

* 2001–2002 preester Pavel Popov (kohusetäitja)
* 2002–2008 preester Aleksei Kolossov
* 2008–2010 preester Jevgeni Startsev
* 2010. aastast preester Nikolai Kamenev
Tsípouro
**Tsípouro** (*τσίπουρο*) on Kreeka brändi. Tsípouro on eriti levinud järgmistes Kreeka piirkondades: Tessaalia, Ípeiros, Makedoonia piirkonnad, Máni poolsaar ja Kreeta saar (kus seda tuntakse nimega tsikoudiá). Tsípouro on kange destilleerimisel saadud alkohoolne jook, mis sisaldab 40–45 mahuprotsenti alkoholi. Jooki valmistatakse ka aniisimaitselisena.

Ajalugu
-------

Legendi järgi valmistasid esimese tsípouro 14. sajandil Kreekas Áthose mäel elanud õigeusklikud mungad.

Valmistamisviis
---------------

Tooraineks olevad tumedad viinamarjad
Küpsed tumedad viinamarjad aetakse läbi purusti ning tekkinud mass jäetakse mõneks päevaks seisma – piisavalt pikaks ajaks, et algaks käärimine. Kui varemalt kasutati tsípouro jaoks vaid järgi jäänud tahket massi, et kogu mari ära kasutada (vedelik kasutati muuks otstarbeks), siis tänapäeval kasutavad paljud tootjad kogu tekkivat massi.

Järgmise sammuna juhitakse mass destilleerimise seadmetesse, kus jälgitakse selle temperatuuri ja rõhku. Jättes kõrvale valmis destillaadi esimese ja viimase osa, mis visatakse ära, jäetakse tsípouro tegemiseks alles vaid selle "keskmine" osa. Seda protsessi korratakse seejärel veel vähemalt korra.

Lõpuks jäetakse saadud vedelik roostekindlatesse mahutitesse settima ja laagerduma. Suhteliselt uus valmistusviis on tsípouro puidust tünnidesse küpsema jätmine, mis annab küpsema maitsega viskiga sarnaneva joogi.

Serveerimine
------------

Sõltuvalt aastaajast tarbitakse tsípourot kas värskendava joogina või soojalt ning see võib asendada ka kohvi või tee joomise korda.

Tootjate soovituste järgi on tsípourot kõige parem nautida otse sügavkülmast võetuna. Sageli lahjendatakse seda vee või jää lisamise teel. Tsípourot pakutakse tavaliselt viinaklaasidest ning kõrvale serveeritakse eelroogasid (nt pähklid, kuivatatud puuviljad, juust, oliivid, mereannid, liha, halvaa või kuivikud).

Seos oúzoga
-----------

Valmistatakse ka aniisimaitselist tsípourot – seda eriti Kesk-Makedoonias, Chalkidikes ja Tessaalias. Aniisimaitselise tsípouro ja oúzo maitsed on peaaegu samasugused, kuid nende valmistamisviis erineb oluliselt. Oúzo valmistamiseks kasutatakse 96 mahuprotsendiga etüülalkoholi ning seetõttu ei säili selles tooraine maitseomadused. Samas võimaldab tsípouro vähesem destilleerimine sellel säilitada kasutatavale viinamarjade massile omase maitse.

Vaata ka
--------

* Aniisiviin
* Kreeka köök
* Tsikoudiá (Kreeta)

Viited
------

1. ↑  "Tsipouro: Greek traditional distillation from grapes". *www.tsipouro.gr*. Winery of Tirvanos. Originaali arhiivikoopia seisuga 4.02.2011. Vaadatud 24.12.2010.
2. ↑  "Idoniko Tsipouro Anise". Nestor Imports. Originaali arhiivikoopia seisuga 14.07.2011. Vaadatud 24.12.2010.
3. ↑  "Traditional Greek Spirits". Vergina Imports. Originaali arhiivikoopia seisuga 12.12.2007. Vaadatud 24.12.2010.
Paldiski Püha Georgi kirik, märts 2013
Paldiski Püha Georgi kiriku sisevaade kogudusesaalist altari suunasPaldiski Püha Georgi kiriku interjöör (2013)
**Paldiski Püha Georgi kirik** on õigeusu kirik Paldiskis aadressil Pakri tänav 2, mida kasutab EAÕK Tallinna peapiiskopkonna Paldiski Püha Georgi kogudus.

Ühelöövilisel kirikuhoonel on traditsiooniline kesktelje suhtes sümmeetriline ladina risti kujuline põhiplaan. Kirikul on piklik kellatorn ja apsiid.

* Püha Georgi kirikPüha Georgi kirik
* PeasissepääsPeasissepääs
*

Ajalugu
-------

Balti laevastiku sõjalaevade sadama Paldiski asunduse tekkimisega rajati sinna Suurmärter Georgios Võidukandja telkkirik, kus teenisid Venemaa keisririigi Balti laevastiku preestrid. 1728. aastal rajati Paldiski sõjasadamasse puukirik.

Klassitsistlik barokisugemetega kirik ehitati aastail 1784–1787 arhitekt Johann Caspar Mohri projekti järgi. 1892. aastal ehitati kirik ümber arhitekt Apollon Edelsoni projekti järgi.

Paldiski Püha Georgi kirik ja Paldiski Põhjasadama ala septembris 1944
Baaside lepinguga seoses olid Paldiski linnaelanikud ja ümberkaudsete külade elanikud sunnitud 1940. aasta mais-juunis Paldiskist lahkuma. Kirikusse tehti Nõukogude mereväe klubi, ikonostaas ja kirikuvara viidi põhiliselt Nõmme Ristija Johannese kirikusse. 

Esimene jumalateenistus vabanenud Paldiskis toimus 1994. aastal.

Viited
------

1. ↑  Paldiski Suurmärter Panteleimoni kirik[*alaline kõdulink*], www.orthodox.ee
2. ↑  "Paldiski ja Pakri poolsaar anti ühegi pauguta Punaarmeele". Harju Elu, 28. mai 2010 (vaadatud 11. märts 2017)
3. ↑  Paldiski Püha Georgi kogudus

|  |  |
| --- | --- |
|  | Pildid, videod ja helifailid Commonsis: **Paldiski Püha Georgi kirik** |

Välislingid
-----------

* Paldiski Püha Georgi kirik kultuurimälestiste riiklikus registris
**Tsätski nulk** on üks kaheteistkümnest Setumaa nulgast. Tsätski nulk piirneb põhjas Värska ja Kulje lahega ning lõunas Piusa jõega. Nulgale on iseloomulik tasane ja liivane pinnas, mille iseloomustav näide on Lutepää liivik.

Tsätski nulk on pindalalt Poloda nulga järel suuruselt teine Setumaa nulk. Tsätski nulga koosseisu on arvatud 24 küla, millest 15 asuvad tänapäeval Eesti territooriumil Võru maakonna Setomaa valla koosseisus: Korela, Kolossova, Kostkova, Kremessova, Lutepää, Määsovitsa, Podmotsa, Popovitsa, Rääptsova, Sesniki, Säpina, Velna, Verhulitsa, Väike-Rõsna ja Värska. 9 küla paiknevad tänapäeval Venemaal, Pihkva oblastis, Petseri rajoonis: Jaastrova, Jaamistõ, Jatsmanni, Lõpolja, Pullukina, Põrstõ, Serednä ja Võõlastõ.

Tsätski nulga suurim asula ja keskus on Värska ning olulisemad pühad on kevadine ja sügisene jüripäev, mille tähistamiseks peetakse Värskas traditsiooniliselt kirmast.

Välislingid
-----------

* Hõrna Aare, "Setomaa nulga' - aolugu ja vahtsõ' võimalusõ'", Setomaa nr 187, 4. mai 2009

Setumaa nulgad

Irboska nulk |
Koolina nulk |
Luhamaa nulk |
Mokornulk |
Poloda nulk |
Raakva nulk |
Saatserinna nulk |
Saurova nulk |
Seeritsä nulk |
Tsätski nulk |
Vaaksaarõ nulk |
Üle-Pelska nulk
**Tsõdsõpujaleelo** on eesti ansambel, mille põhitegevus on peamiselt Supilinnas koos laulda (enamasti neljapäevaõhtuti). Repertuaari kuuluvad eelkõige eesti ja setu regilaulud, kuid selles leidub ka uuemaid rahvalaule ja uusloomingulisi.

Tsõdsõpujaleelo sai alguse ansamblist Sinimaniseele, esindades algul ametlikele kontsertidele järgnenud jämme (sealhulgas kutsuti "Tsõdsõpujaleeloks" ka üht uusloomingulist tantsu) ja mittetäielikke koosseise. Tsõdsõpujaleelo alguseks peavad liikmed Sinimaniseele Vormsi kontserdi järgset laulmist.

Esimene kontsert Tsõdsõpujaleelo nime all peeti Lätis festivalil Ugunslaiks aastal 2002, koosseisu kuulusid Leanne Barbo, Katrin Valk ja Hedvig Priimägi.

Praegune liikmeskond moodustus Sinimaniseele meestiivast, millest osa on nüüdseks Sinimaniseelest lahkunud. Liikmeskond on hajus ja neil puudub üksmeel, kas tegu on ansambliga või mitte. Ühe eestvedaja Oliver Parresti sõnul: "Tsõdsõpujaleelo on loodusjõu nimetus."

Rühma nimi pärineb setu laulumängu "Sinimaniseele" kolmandast refräänist.

Koosseis
--------

* Martin Ellermaa
* Jaak-Albert Metsoja
* Jüri Metssalu
* Oliver Parrest
* Mihkel Soon
* Taavi Tatsi (ei ole kuulunud Sinimaniseelesse)

Väljaanded
----------

* 2005 CD "Mahtra sõda" (koos ansambliga Metsatöll)

Välislingid
-----------

* Maria Ulfsak. Sõjalaulud Mahtra mälestuseks. Eesti Ekspress, 2005
* Allasõ Tiia. Põlva folkfestil haard üten "uma" vägi. Uma Leht, 29.03.2005
* Erika Klaats. "Kaerajaan" seto ja india moodi. Maaleht, 24.03.2005
**Paldiski Põhjasadam** (sadama kood: EE PLN) on sadam Paldiskis, Pakri poolsaare edelarannikul, Pakri lahe kirdeosas, Paldiski Lõunasadama kõrval. 

Paldiski Põhjasadam, 2010
Sadama geograafilised koordinaadid on 59° 20′ 59″ N, 24° 2′ 51″ E.

Sadama territoorium hõlmab 157 886 m2 maa-ala ja 792 062 m2 veeala.

Sadamas on 5 kaid üldpikkusega 1309 m. Suurim sügavus kai ääres on 11,8 m.

Äritegevus
----------

Enne Vene sõjaväe lahkumist Eestist 1994. aastal oli Paldiski Põhjasadama akvatoorium täidetud uputatud raketikaatrite vrakkidega ja lõhutud kõik, mis võimalik. Et sadamat oleks võimalik kasutada, tuli esmalt vrakid eemaldada ja akvatoorium puhastada.

Mitme omaniku käes olnud sadama puudus on olnud asukoht keset linna, mis seab piiranguid rasketranspordile ega võimalda sadama olulist laiendamist. Muude kaupade hulgas on Paldiski Põhjasadamas lossitud ja ümber laaditud sõiduautosid.

Laevaliin
---------

Paldiski Põhjasadamaga samasse kontserni kuuluv ekspedeerimisfirma AS Merktrans omandas 1. märtsil 2008 Pakri Marine Investmentsi kontrolli all olnud Eesti ja Rootsi vahel igapäevast laevaühendust pidava Baltic Scandinavian Linesi (BSL). Merktransi suuromanikud on Aleksei Tšulets ja Aleksandr Nakonetšnõi. Nõukogus on veel ka Rein Küttim ning Aleksei Mürisep. 

BSL on alates 2005. aastast tegutsev ro-ro kaupade veoga tegelev laevandusettevõte, mis opereerib regulaarlaevaliini Paldiski Lõunasadama ja Kapellskäri vahel. BSLi ro-pax-laev Via Mare väljub kord päevas kummastki sadamast ja on valmis pardale võtma kuni 47 autorongi ja 60 reisijat. Varem Paldiski Lõunasadama ja Kapellskäri vahel kurseerinud laevaliin lähtub nüüd Paldiski Põhjasadamast.

Sügisel 2011 ühines Baltic Scandinavian Lines Taani laevakompaniiga DFDS ja sestpeale opereerib Paldiski-Kapellskäri liini DFDS Seaways. See laevakompanii tõi liinile Leedu lipuga ro-pax-laevad.

Viited
------

1. ↑  Paldiski Põhjasadam, vaadatud 1.09.2019
2. ↑  "Tšulets ja Nakonetšnõi ostsid Heiti Hääle firma"[*alaline kõdulink*] Logistikauudised, 1. aprill 2008

Välislingid
-----------

|  |  |
| --- | --- |
|  | Pildid, videod ja helifailid Commonsis: **Paldiski Põhjasadam** |

* Paldiski Põhjasadam
* 360° aeropanoraam / aerofoto
* "Paldiski Põhjasadam soovib kasahhidele transiidikeskust rajada" ERR, 11. november 2016
Paldiski Nikolai kirik
EELK **Paldiski Nikolai kogudus** on luterlik kogudus Paldiskis.

Kogudus kuulub Lääne-Harju praostkonda.

Koguduse õpetaja on Merle Prass-Siim, organist Olga Gams. Juhatuse esimees on Evi Prass.

Jumalateenistused on igal pühapäeval algusega kell 11.00 Paldiski Nikolai kirikus.

Õpetajad
--------

Vt. Paldiski Nikolai koguduse vaimulikud

Algselt kasutas Paldiski Nikolai kogudus esimese kirikuna kirikuks kohandatud kroonumaja. Luterlikke jumalateenistusi peeti Paldiskis 1770. aasta kevadest, algul renditud kahekorruselises puumajas, mille kogudus ostis 1775. aasta sügisel. 1840. aasta juunis pandi nurgakivi Johann Schellbachi projekteeritud klassitsistlikule Paldiski Nikolai kiriku kirikuhoonele, mis sai Nikolai nime Myra piiskopi Nikolause ja Venemaa keisri Nikolai I auks. Paldiski Nikolai kiriku ühelöövine kirikuhoone valmis 1841. aastal.

Viited
------

1. ↑  Paldiski Nikolai kogudus kultuurimälestiste riiklikus registris

Kirjandus
---------

* Merle Prass-Siim, Piiskopi ja keisri kaitse all. Paldiski Nikolai kogudus 1769-2012. Kirjastus: EELK Paldiski Nikolai kogudus, 2012, ISBN: 9789949305940, 232 lk
**Anna von Veldenz** (u. 1390 – 18. november 1439 Wachenheimis) oli *suo jure* Veldenzi krahvinna. Ta oli Hohengeroldsecki perekonna (teine perekond, kes Veldenzit valitses) liige.

Elu
---

Anna oli Friedrich III, viimase Hohengeroldsecki perekonnast Veldenzi krahvi ja tema naise Margarethe von Nassau-Saarbrückeni pärijanna. Aastal 1409 abiellus ta Stefan von Pfalz-Simmern-Zweibrückeniga, tuues sellega Veldenzi krahvkonna Pfalz-Zweibrückeni hertsogite valdusse. Ta tõi abiellu kaasa ka poole Sponheimi krahvkonnast. Veldenzi krahvid olid omandanud selle aastal 1425, nagu oli määratud Sponheim-Starkenburgi krahvi Johann V 1425. aasta Sponheimi lepinguga. Anna vanim poeg Friedrich I päris tema osa Sponheimi krahvkonnast, tema poeg Ludwig I päris Veldenzi krahvkonna.

19. sajandil sai Anna järglane Baieri kuningaks, mistõttu on sinine Veldenzi lõvi nüüd Baieri vapi neljandal väljal.

Järeltulijad
------------

Abielust Stefaniga sündisid Annale järgmised lapsed:

1. Anna (1413 – 12. märts 1455)
2. Margarethe (1416 – 23. november 1426)
3. Elsa (1420–1480)
4. Friedrich I (24. aprill 1417 – 29. november 1480)
5. Ruprecht (1420 – 17. oktoober 1478)
6. Stephan (1421 – 4. september 1485)
7. Ludwig I (1424 – 19. juuli 1489)
8. Johann (1429–1475)
**Topeltmõtlemine** (inglise keeles *doublethink*, eesti keelde tõlgitud ka kui **kaksisoim**) on olukord, milles üheaegselt tunnistatakse õigeks kaks vasturääkivat tõekspidamist, mis sageli pärinevad erinevatest sotsiaalsetest kontekstidest.

Topeltmõtlemine on seotud silmakirjalikkuse ja neutraalsusega, olles neist siiski erinev. Veel on topeltmõtlemine seotud tunnetusliku ebakõlaga, mille puhul tekitavad vasturääkivad tõekspidamised inimese meeles vastuolu. Topeltmõtlemine on tähelepanuväärne selle poolest, et selle puhul tunnetuslik ebakõla puudub – seega on inimene täielikult ebateadlik mistahes konfliktist või vasturääkivusest.

Mõiste päritolu
---------------

George Orwell mõtles sõna "topeltmõtlemine" välja oma 1949. aastal ilmunud düstoopilise romaani "1984" tarbeks (osana uuskeelest). Romaanis õpivad inimesed topeltmõtlemist ja uuskeelt nii kaaskodanike poolse surve tõttu kui ka soovist teistega sobituda või Parteis oma staatust tõsta. Selle mittetegemine ja parteiliinis vasturääkivuste tõstatamine toonuks kaasa distsiplinaarmenetluse ja kohese ühiskondliku taunimise teiste parteiliikmete poolt. Paradoks väljendub kõige selgemini Partei loosungis – "sõda on rahu, vabadus on orjus, teadmatus on jõud".

Sarnaselt paljude teiste düstoopiliste ühiskondade peegeldustega oma kirjutistes pidas Orwell topeltmõtlemist iseloomulikuks Nõukogude Liidu tüüpi totalitarismile. Selliseid vasturääkivusi esines näiteks Stalini kõnedes.

Hilisem kasutus
---------------

Alates 1949. aastast on sõna "topeltmõtlemine" muutunud samatähenduslikuks tunnetusliku ebakõla vähendamisega kahe ilmavaate omavahelise vasturääkivuse ignoreerimise teel (ka siis, kui seda tehakse sihilikult). Mõned psühhoteraapia koolkonnad, näiteks kognitiivteraapia, julgustavadki inimesi omi mõtteid muutma (ühe meetodina erinevate psühholoogiliste haiguste ravimiseks).

Orwelli "topeltmõtlemist" peetakse ka sellise levinud mõiste nagu "topeltkõne" (inglise keeles *doublespeak*), mis tema romaanis küll ei esine, lähtekohaks. Topeltkõnet kui nähtust on võrreldud Orwelli kirjeldustega poliitilistest kõnedest, mida kirjanik käsitles oma 1946. aasta essees "Poliitika ja inglise keel" (*Politics and the English Language*): "südametunnistuseta poliitikud, reklaamijad, religionistid ja teised mistahes sorti topeltkõnelejad jätkavad keele kuritarvitamist manipuleerivatel eesmärkidel".

Vaata ka
--------

* 2 + 2 = 5
* Alternatiivsed faktid
* Suur vale
* Dialektika
* Väärdilemma
* Iroonia
* Relativism
* Sünkretism

Viited
------

1. 1 2  McArthur, Tom, toim (1992). *The Oxford Companion to the English Language*. Oxford University Press. Lk 321. ISBN 0-19-214183-X.
2. ↑  Pöördumine Nõukogude Liidu Kommunistliku Partei 16. kongressil (1930). Tsitaadi allikas: Alfred B. Evans, *Soviet Marxism-Leninism: The Decline of an Ideology* pg. 39
3. ↑  Kehl, D. G.; Livingston (juuli 1999). "Doublespeak Detection for the English Classroom". *English Journal*. **88** (6): 78. DOI:10.2307/822191. JSTOR 822191.

*Selles artiklis on kasutatud ingliskeelset artiklit en:Doublethink seisuga 29.12.2019*.
**Annam** (vietnami: *An Nam* või *Trung Kỳ*) oli Prantsusmaa protektoraat Vietnami keskosas. Vietnamlasi kutsuti tihti "annamlasteks". Rahvuslikud kirjanikud võtsid sõna "Vietnam" kasutusele alles 1920ndate lõpus. Laiem üldsus võttis nime vastu alles 1945. aasta augustis toimunud revolutsiooni käigus. Pärast seda on nime "Annam" peetud alandavaks. 

Prantsusmaa vallutas sealsed alad aastaks 1884 ning need said Prantsuse Indohiina osaks 1887. aastal. Kaks teist Vietnami piirkonda, Cochinchina lõunas ja Tonkin põhjas, olid samuti Prantsuse Indohiina all. Piirkonnas oli kaks paralleelselt töötavat valitsust, Vietnami ja Prantsuse. Nguyễni dünastia valitses endiselt *de jure*, marionettkeiser resideeris Huế linnas. 1949. aastal laienes protektoraat ka äsjarajatud Vietnami riigile. 1954. aasta Genfi leppega jagati regioon kommunistlikuks Põhja-Vietnamiks ja kommunismivastaseks Lõuna-Vietnamiks.

Etümoloogia ja koloniaalajaeelne kasutus
----------------------------------------

Annam tähendab hiina-vietnami keeles 'rahulikku lõunat', kohanimi on tuletatud Hiina Annami provintsi nimest. See on üks paljudest nimedest, mida hiinlased on kasutanud Tonkini, mille alad ümbritsevad Hanoi linna ja mis on tänapäeva Vietnami südamikuks, kutsumiseks. 

Sama nimi on ka Annami mäestikul, 1100-kilomeetrisel ja peaaegu 3000 meetri kõrgusel mäestikul, mis on Laose ja Vietnami piiriks.

*An Nam* on tänapäeval vietnamlaste jaoks solvav nimi, mida kasutatakse sarkastilises võtmes. Selle asemel kasutatakse ametlikes tekstides *Trung Kì* või *Trung Kỳ* nime.
Puusöest briketid
**Brikett** (prantsuse sõnast *briquette*) on peeneteralisest, tolmjast või kiudsest materjalist, ka laastudest vm tootmisjäätmeist pressitud korrapärase kujuga tükk või tükid. Briketi valmistamist nimetatakse **brikettimiseks**.

Küttebrikette valmistatakse turbast, saepurust, puidust, kivisöest, puusöest, pruunsöest, biomassist jms.

Turbabrikett
------------

Turbabrikett on freesturbast valmistatud brikett, mida saab kütusena kasutada tahkekütuse kateldes ja ahjudes.

Turbabriketi kütteväärtus on 4,5 MWh/t, tuhasus kuni 9%, niiskussisaldus 15–18%, väävli maksimumsisaldus 0,3%.

Söödabrikett
------------

Brikettida saab ka teatud loomasööta, selle saadus on söödabrikett. Näiteks kasutatakse automatiseeritud söötmisega farmides siloplokkidest lõigatud silobriketti.

|  |  |
| --- | --- |
|  | Pildid, videod ja helifailid Commonsis: **Brikett** |

Viited
------

1. ↑  Eesti kirjakeele seletussõnaraamat, 2009.
2. ↑  Eesti entsüklopeedia 1. köide, 1985.
3. ↑  Fuel briquettes and pellets lts.company
4. ↑  Söödast proovide võtmise kord. Riigi Teataja, 17.06.2005.
5. ↑  Meelika Sander-Sõrmus. Toomas Rüütel: Farmi ei valita söödarobotit ei värvi, ei tootja ega seadme ostuhinna järgi. Põllumajandus.ee, 17.04.2020.
**Anna Velēda Žīgure** (sündinud 25. augustil 1948 Riias) on läti kirjanik, tõlkija ja diplomaat.

Haridus
-------

Ta õppis Jūrmala 4. keskkoolis. 1972. aastal lõpetas ta Tartu Riikliku Ülikooli soome-ugri filoloogia erialal.

Töökäik
-------

Aastail 1972–1978 töötas ta korrektorina ajakirjas Padomju Latvijas Komunists (Nõukogude Läti Kommunist), hiljem oli Läti Kirjanike Liidu konsultant ja juhatuse sekretär (1978–1990). Aastail 1989–1991 oli ta Läti-Soome ühingu esimees.

Aastail 1992–1998 oli ta iseseisvuse taastanud Läti esimene suursaadik Soomes, aastail 1992–1993 ka Eestis.

Ta on tõlkinud kirjandust soome, eesti ja ungari keelest läti keelde (teiste hulgas Jaan Krossi, Holger Puki, Teet Kallase, Ellen Niidu, Aimée Beekmani, Viivi Luige, Heino Välja, Heljo Männi, Jüri Tuuliku teoseid).

Teosed eesti keeles
-------------------

* "Ja siiski nii lähedal" (mälestusteraamat, läti keelest tõlkinud Ita Saks; Tallinn: Olion, 1999)
* "Läti maa ja taevas" (läti keelest lühendatult tõlkinud Kalev Kalkun; Loomingu Raamatukogu 29/30, 2001)
* "Läti rahva käekäik. Hetki ajaloost" (läti keelest tõlkinud Arno Baltin; Loomingu Raamatukogu 4–5, 2021)

Tunnustus
---------

* 1995 Kolme Tähe orden
* 2000 Maarjamaa Risti IV klassi teenetemärk

Isiklikku
---------

Tema isa oli kirjanik ja tõlkija Jānis Žīgurs, tema emapoolsed vanavanemad kirjanikud ja tõlkijad Edvarts Virza (Jēkabs Eduards Liekna) ning Elza Stērste. Tema abikaasa on Jukka Rislakki.

Viited
------

1. ↑  Teenetemärkide kavaleride andmekogu – 125

Välislingid
-----------

|  |  |
| --- | --- |
|  | Tsitaadid Vikitsitaatides: **Anna Žīgure** |

* Olev Remsu. Läti silda ehitades. Retsensioon Anna Žigure teosele "Läti rahva käekäik. Hetki ajaloost" (LR 4-5, 2021, tõlkija Arno Baltin). Postimees, AK, 20. märts 2021
***Thanka*** ehk ***thangka*** ehk **tanka** on Tiibeti budismis jumaluse piltkujutis.

Paljud thankamaalijad olid esmalt joogid ehk mahasiddhad, kes rituaalide abil kutsusid esile endas nägemuse ehk visualiseerisid jumaluse ja maalisid siis selle kujustamise instruktsioonina teistele mahasiddhadele. Selline on pärimus thankade tekkeloo kohta.

Väga olulisel kohal on jumaluste kujutamisel ja maalimisel nende täpsed proportsioonid ja suhe ümbritsevasse ruumi, mida kujutatakse thankal.

Kõigil Tiibeti budismi koolkondadel on olnud traditsiooniks omada isiklikku vastavalt koolkonna panteonile ka proportsioonide kaanonit mis kuulus iga kloostri raamatukogus asuvate tekstide hulka. Neis on täpselt kirjeldatud kõik mõõdud thanka peategelasest kuni ornamendi ja mustriteni välja, mida kasutatakse maalimisel.

Sellega hoiti ära traditsiooni muutumine ja valetõlgendused jumaluste edasiandmisel.

Thanka ei ole lihtsalt pilt vaid sümboolne jutustus ehk piktogramm, mille abil jutustati konkreetse jumaluse elu ja tegevust.

Thankad olid kodus enamikul tiibetlastest, kes olid budistid või bön religiooni järgijad.

Mis on põhjuseks, et budistid tarbivad, vajavad, tellivad thankasid (ikoone, pühasid kujutisi)? Peale kujustamise ja jumalale annetuste tegemise, praktiseerimise on veel muid põhjuseid, näiteks

- haigus või õnnetused

- surm perekonnas 

Vajadus thanka järele oli tihti seotud kindla religioosse rituaaliga. Nagu iga vooruslik tegu, usuti, et ka thanka ehk uue jumaluse kujutise tellimine toob kaasa pälvimusi.

Ajalugu
-------

  

Läbi ajaloo olid paljud thankamaalijad lihtsalt kunstnikud, kes dekoreerisid kloostreid, templeid ja muid ehitisi. Sageli oli kunstniku amet pere traditsiooniks, tavaliselt läbi mitme põlvkonna.
Mis puutub thankadesse, siis selles osas on Tiibetis alati domineerinud kloostrid, kes lõid kaanoni ja nõudsid, et thankamaalijad ka seda järgiksid.

Dzambala, üks neljast ilmakaare kaitsjast .V.Väärtnöu illustratsioon
Samuti on kuulsaid laamasid ja munki, kes olid väga meisterlikud thankamaalijad. Näiteks X karmapa Chos-dbjings-rdo-rje (1604–1674) ja Si-tu pan-chen chos-kji-'bjungs-gnas (1700–1774).

Välislingid
-----------

|  |  |
| --- | --- |
|  | Vikisõnastiku artikkel: **tanka** |

* [TIIBETI SAKRAALNE KUNST]
* Iconography of the Buddha]
* Nickolai N. Dudka]
* History of Of Thangka]
* More than 4500 pages of sacred Tibetan art from Dharmapala Thangka Centre - Kathmandu | Nepal]
* Glossary (Tibetan Alphabetical Order)
* Towards a Definition of Style]
* Sacred Buddhist Painting - The Tibetan Thangka]
* Tibetan Buddhist Thangka Paintings for Meditational and Spiritual practices - Dawa Arts]
* Importance and Use Of Thangka]
* Online Gallery of Thangka Artwork from Tibet, Nepal and Himalayan India]

  

* Virtual Gallery of Thangkas for Vajrayana Buddhist Practioners]
* A selection of hi-res downloadable thangkas | Pure View]
* Cтаробурятская живопись]
* Словарь буддизма ]

|  |  |
| --- | --- |
|  | Pildid, videod ja helifailid Commonsis: **Thanka** |
**Tallinna raamatumess** on alates 2013. aastast igal kevadel Tallinnas rahvusraamatukogus toimuv raamatumess.

Messi sisu
----------

Mess kestab mitu päeva ning on mõeldud nii kirjanduse ja raamatukaubanduse asjatundjatele kui ka kirjandushuvilistele. Messiga kaasnevat kultuuriprogrammi pakutakse kõigile tasuta. Toimub suur raamatumüük ning rohkesti uute raamatute esitlusi, seminare, koolitusi, lugejate kohtumisi kirjanikega ja lastele mõeldud töötube.

Korraldajad ja osalejad
-----------------------

Messi korraldab Eesti Kirjastuste Liit eeskätt koostöös Eesti Rahvusraamatukoguga, aga igal messil on abiks teisigi korraldajaid. Näiteks 2018. aasta messi korraldasid Eesti Kirjastuste Liit, Eesti Rahvusraamatukogu ja Tallinna Kirjanduskeskus koostöös Eesti Kujundusgraafikute Liidu, Eesti Lastekirjanduse Keskuse, Tallinna Keskraamatukogu, Eesti Kirjanike Liidu ja paljude kirjastustega.

Üritust toetavad kultuuriministeerium ja Eesti Kultuurkapital.

Messil osaleb tavaliselt suurem osa liitu kuuluvatest kirjastustest (2018. aasta seisuga 35 kirjastusest).

Vaata ka
--------

* Balti raamatumess

Viited
------

1. ↑  Raamatumessist Eesti Kirjastuste Liidu veebilehel. Vaadatud 20.08.2018.
2. ↑  Tallinna raamatumess 2017 Facebookis. Vaadatud 20.08.2018.
3. ↑  Teave Raamatumessi veebilehel. Vaadatud 20.08.2018.
4. ↑  Tallinna raamatumess 2018 Facebookis. Vaadatud 20.08.2018.
**USS Enterprise** **- NCC-1701-D** (või **Enterprise-D**) on 24. sajandi tähelaev väljamõeldud Star Treki universumis ja Star Treki põhiseade: järgmise põlvkonna teleseriaal. Enterprise-D ilmub ka Star Treki: Deep Space Nine'i ("Emissary") [2] Star Trek: Enterprise'i sarja finaalis ("These are the Voyages ...") ja filmi Star Treki põlvkonnad.

Enterprise-D on galaktikaklassi laev ja viies Föderatsiooni tähelaev Star Treki universumis, mis kannab nime Enterprise. Enterprise-D on tähelaevastiku lipulaev. Komandöriks on kapten Jean-Luc Picard suurema osa laeva teenistuses.

Star Treki põlvkondade ajal hävitati pärast õdede Durase laevaga laeva stardrive-sektsioon ja taldrikusektsioon maandus planeedi Veridian III pinnale ning tuli sellest loobuda, mille tagajärjel see oli hävitatud.

Kujundus
--------

Andrew Probert, kes aitas värskendada Star Treki: filmi algset ettevõtet, kavandas Enterprise-D. Algselt silla projekteerimiseks määratud Probertil rippus tema seinal visand "mis siis, kui", mille ta oli joonistanud pärast filmi The Motion Picture tööd. Jutu toimetaja David Gerrold nägi visandit ja juhtis selle looja Gene Roddenberry tähelepanu, kes kiitis visandi heaks Enterprise-D kavandi lähtepunktina. Probert sai ettevõtlusdisainilahenduse disainilahenduse patendi 1990. aastal.

Ease Owyeungi juhendatav Industrial Light & Magic meeskond ehitas Star Trek: uue põlvkonna piloot "Encounter at Farpoint" kaks filmimise miniatuuri (kuue jala [1,8 m] mudeli ja kahe jala [0,61 m] mudeli) , ja neid mudeleid kasutati kahel esimesel hooajal. [5] Kolmandaks hooajaks ehitas modellitegija Greg Jein neli jalga pikka (1,2 m) miniatuuri, millele oli lisatud pinnakatte detailide kiht. Kuue jala pikkust (1,8 m) mudelit kasutati alati, kui oli vaja filmida alustasside eraldusjärjestust, ja ILM uuendas seda Star Starki põlvkondade jaoks kasutamiseks.

Jonathan Frakes ütles: "Kui peame oma lepingute üle läbirääkimisi, on Paramounti ettevõtte seisukoht, et laev on tegelikult etenduse täht!" 2006. aasta oktoobris oksjoniti New Yorgis oksjonil kuue jala pikkune (1,8 m) ettevõte. York City Christie oksjonimajas koos teiste modellide, rekvisiitide, kostüümide ja Star Treki frantsiisist pärit paladega. Selle kavandatud väärtus oli 20 000–30 000 dollarit, kuid lõplik müügihind oli 576 000 dollarit - oksjoni kõige kallim element. 

ILM-i John Knoll ehitas ka filmi Star Treki põlvkonnad (1994) jaoks Enterprise-D CGI elektripildi mudeli. See mudel kanti üle LightWave'i ja seda kasutati erinevate galaktikaklassi tähelaevade loomiseks Star Trek: Deep Space Nine ja Star Trek: Voyager episoodides "Timeless". 

Eden FXi Gabriel Köerner ehitas Enterprise C-st Star Trekis ilmumiseks uue CGI LightWave'i mudeli: Enterprise'i sarja finaal, "These are the Voyages ...". 

Galaktikaklassi Enterprise-D proportsioonid erinesid algsest Enterprise'ist, säilitades samal ajal oma tuttava kahekordse lõime naceli ja taldriku sektsiooni välimuse. Natsellid tehti proportsionaalselt väiksemaks kui taldrikuosa, lähtudes ideest, et lõimemootorid oleksid aja jooksul efektiivsemaks muutunud.
Thamaz Tšiladze
**Thamaz Tšiladze** (gruusia keeles თამაზ ჭილაძე; 5. märts 1931 Signagi, Kahheetia, Gruusia – 28. september 2018 Thbilisi, Gruusia) oli gruusia kirjanik.

1954. aastal lõpetas ta Thbilisi Riikliku Ülikooli filoloogiateaduskonna. 

Samal aastal avaldas Tšiladze esimese luulekogu. Aasta pärast ilmus ta teine luulekogu ning ta võeti Gruusia Kirjanike Liidu liikmeks (1957). Tema esimene jutustus "Jalutuskäik poni Phaethoniga" ilmus ajakirjas Tsiskari. 1961. aastal ilmus Tšiladze esimene venekeelne luulekogu "Сети звёзд" ("Tähevõrgud"), mille tõlkis Jevgeni Jevtušenko, 1963. aastal aga tema esimese jutustuse vene tõlge. 1965. aastal lavastati Rusthaveli-nimelises teatris tema näidend "Akvaarium". Ajapikku kujunes temast üks gruusia näitekirjanduse klassikalisi esindajaid. 

1981–1987 töötas ta Gruusia Kirjanike Liidus sekretärina.

Thamaz Tšiladze noorem vend oli kirjanik Othar Tšiladze. Ka nende ema oli luuletaja.

Tunnustus
---------

* 1992 Šotha Rusthaveli preemia
* 1996 Lääne-Saksa Ringhäälingu esimene preemia kuuldemängu "Paradiisikvartett" eest
* 1997 Gruusia riiklik preemia
* Ivan Džavahišvili medal
* Akaki Tsereteli nimeline preemia
* Alexander Kazbegi nimeline preemia

Eesti keeles ilmunud teosed
---------------------------

* "Valge suits". Jutustus. Gruusia keelest tõlkinud Merike Pau. Tallinn: Eesti Raamat, 1971.
* "Bassein". Jutustus vanemale koolieale. Gruusia keelest tõlkinud Merike Pau; illustreerinud Maret Kernumees. Tallinn: Eesti Raamat, 1980.
**Tallinna päev** on 15. mail tähistatav tähtpäev, mis mälestab Tallinnale Lübecki linnaõiguse andmist 1248. aastal. Sellega võeti Tallinn vastu Euroopa linnade liitu. Esimest korda peeti Tallinna päeva 2002. aastal. Päeva korraldamise peaeesmärk on tõsta tallinlastes oma kodulinna tunnet.

Traditsioonid
-------------

Jüri Ratas koputamas 2020. aasta 15. mail Lühikeses jalas linnaväravale
Tallinna päevaks kutsutakse kokku Tallinna Aukodanike Kogu, mille liikmeteks on Tallinna teenetemärgi ja vapimärgi kavalerid.

Pidupäev algab kaitseväe orkestri marsi ehk äratusmänguga vanalinnas. Tavapäraselt avatakse Tallinna päev Raekoja platsil, kus avasõnad ütleb Tallinna heerold Jüri Kuuskemaa ning päeva avab Tallinna linnapea. Tallinna vanalinnas leiab aset mitmekesine kultuuriprogramm, kuid väiksemaid üritusi toimub ka mujal linnas.

Tallinna linnavalitsus üritas 2002. aastast juurutada traditsiooni, kus peaminister tuleb ja koputab Lühikeses jalas linnaväravale ja palub all-linna sisselaskmist, misjärel linnapea värava avab. 2005. aastal peaministriks saanud Andrus Ansip selle aga lõpetas. Küll nõustus 2017. aastast peaminister Jüri Ratas väravatseremoonial osalema.

Ürituste kava
-------------

* Tallinna päeva ürituste kava avaldatakse linna üritusteportaalis HUVI.

Viited
------

1. ↑  "Tallinnas tuleb pärast 13 aastast pausi taas Lühikese jala väravatseremoonia" Postimees, 1. mai 2017

Kirjandus
---------

* Tallinna Linnavolikogu otsuse eelnõu "Tallinna päeva tähistamine ja Tallinna Aukodanike Kogu asutamine ning kokkukutsumine". 27. veebruar 2002
* "Tallinna päev" väärtustab ajalugu ja linnakodanikke / Pealinnaleht, 7. märts 2002
* Tallinna päeva veebileht / 14. mai 2021
**Karamagara sild** (türgi keeles *Karamağara Köprüsü* 'musta koopa sild') on Kapadookias Ida-Türgis asuv Bütsantsi-aegne sild, teadaolevalt vanim teravkaarega ehitis. 1975. aastal jäi ta Kebani tammi ehitamisel Eufrati jõele koos suurema osaga jõeorust vee alla. Praeguse haldusjaotuse järele asub ta Elazıği provintsis.

Kirjeldus
---------

Sild on ehitatud kividest ilma mördita, sildeava on 17 meetrit. Idapoolsel allavoolu jääval küljel on kreekakeelne raidkiri peaaegu kogu silla ulatuses 121. psalmist:

Κύριος ὁ Θεὸς φυλ[ά]ξει τὴν εἰσοδ[όν] σου κε τὴν ἐ[ξ]οδόν σου ἀπὸ τοῦ νῦν καὶ ἔως τοῦ αἰῶνος, ἀμὴ[ν], ἀμ[ὴν], ἀ[μὴν].
*Kýrios ho Theós phyláxei tēn eisodón sou ke tēn exodón sou apó tou nyn kai héōs tou aiṓnos, amḗn, amḗn, amḗn.*
Issand hoiab su minemist ja su tulemist nüüd ja igavesti, aamen, aamen, aamen.
Kirja paleograafilisel analüüsil on kirja ja silla vanuseks dateeritud 5. või 6. sajand.

Viited
------

1. ↑
2. ↑

Välislingid
-----------

* Karamagara-Brücke. – structurae.net
* Karamagara Bridge. – https://kantaratlas.blogspot.com
**Lehre** on vald Saksamaal Alam-Saksi liidumaal Helmstedti kreisis. Valla pindala on 71,57 km². 31. detsembril 2017 elas seal 12 218 inimest. Vald asub umbes 13 km Wolfsburgist edelas ja 12 km Braunschweigist.

Vald koosneb 8 ümberkaudsest külast. Need on Beienrode, Essehof, Essenrode, Flechtorf, Groß Brunsrode, Klein Brunsrode, Lehre ja Wendhausen.

Ajalugu
-------

Kampstüh
1934. aastal algas Armee laskemoona instituudi ehitamine Kampstüh metsas, 2,4 km Lehrest idas. 225 hektarile ehitati rohkem kui 100 hoonet ja need ühendati raudteesüsteemi. Instituut valmistas laskemoona jalaväe relvadele, tankimiine, tankimürske, suurtükke. 1945. aasta veebruarini toodi instituuti 6000 t keemiarelvi. Seda ei pommitatud Teise maailmasõja ajal ja kuni sõja lõpuni jäi enamus nendest relvadest paigale. 1945. aastal oli paikkonnas ka Vene sõjavange. 11. aprillil 1945 vabastati piirkond Ameerika Ühendriikide 5. soomusdiviisi poolt ja Armee laskemoona instituut hõivati võitluseta. 1945. aasta keskpaigas anti ala üle Briti vägedele, kes viibisid kohapeal 1951. aastani. Täna on palju algseid hooneid veel püsti ja mõnda kasutatakse veel.

Transport
---------

### Maantee

Lehre asub liidumaa maanteel (*Landesstraße*) L295, mis pakub ligipääsu kiirteedele A2 ja A39.

### Rong

Lehre rongiteenus algas, kui Braunschweigi riigiraudtee kompanii lõpetas 1904. aastal Schunteri oru raudtee, mis ühendas Braunschweigi Fallerslebeniga. See liin lõpetas ametlikult tegevuse 1998. aastal pärast Weddeli silmuse avamist, mis ühendas Wolfsburgi ja Braunschweigi, minnes Lehrest mööda.

Nearby Attractions
------------------

Wendhauseni tuuleveski
* Essehofi loomaaed
* Essenrode mõis – hilisbarokkstiilis ehitatud mõisahoone, 1738
* Püha Risti kirik – ajalooline 13. sajandi kirik Lehres
* Wendhauseni loss – vallikraaviga 17. sajandi elumaja. Seal on sisehoov ja barokk-stiilis aed, müüre katab luuderohi
* Wendhauseni tuuleveski – suur viietiivaline hollandi stiilis tuuleveski

Tuntud inimesi
--------------

* Karl August von Hardenberg (1750–1822) – endine Preisi peaminister
* Hans von Bülow (1774–1825) – endine Preisi poliitik
* Eberhard Haun (1949–1976) – elukutseline jalgpallur
* August Hermann (1835–1906) – spordihariduse juht, kes aitas luua koolisporti Saksamaal

Viited
------

1. ↑  Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019.
2. ↑  Register of German municipalities (4th quarter 2022), vaadatud 12.02.2023.

Välislingid
-----------

* www.lehre.de
* Essehofi loomaaed


Helmstedti kreisi vallad

* Bahrdorf
* Beierstedt
* Danndorf
* Frellstedt
* Gevensleben
* Grafhorst
* Grasleben
* Groß Twülpstedt
* Helmstedt
* Jerxheim
* Königslutter am Elm
* Lehre
* Mariental
* Querenhorst
* Räbke
* Rennau
* Schöningen
* Söllingen
* Süpplingen
* Süpplingenburg
* Velpke
* Warberg
* Wolsdorf